Nafarroako Parlamentuko Mahaiak, 2022ko apirilaren 25ean egindako bilkuran, erabaki hau hartu zuen, besteak beste:

Nafarroako Foru Eraentza Berrezarri eta Hobetzeari buruzko Lege Organikoaren 19.1.a) artikuluak aitortzen dion legegintza-ekimena erabiliz, Nafarroako Gobernuak, 2022ko apirilaren 13an hartutako Erabakiaren bidez, foru lege proiektu bat igorri dio Nafarroako Parlamentuari, kreditu berezi bat ematekoa, guztira 549.112 eurokoa, Nafarroako Gobernuko zenbait departamenturen beharrizanak finantzatzeko.

Hori horrela, Legebiltzarreko Erregelamenduko 158. artikuluan ezarritakoarekin bat, Eledunen Batzarrarekin adostu ondoren, hona ERABAKIA:

1. Osoko Bilkuraren esku jartzea Nafarroako Gobernuko zenbait departamenturen beharrizanak finantzatzeko 549.112 euroko kreditu berezi bat emateko Foru Lege proiektuaren izapidetzea zuzenekoa eta irakurketa bakarrekoa izateari buruzko erabakia (10-22/LEY-00004).

2. Zuzenketak aurkezteko epe bat irekitzea, eztabaidari ekiteko Osoko Bilkuraren egunaren aurrekoaren eguerdiko hamabietan bukatuko dena. Zuzenketak Legebiltzarreko Mahaiari aurkeztu beharko zaizkio.

3. Nafarroako Parlamentuko Aldizkari Ofizialean argitara dadin agintzea.

Iruñean, 2022ko apirilaren 25ean

Lehendakaria: Unai Hualde Iglesias

Foru Lege proiektua, kreditu berezi bat ematekoa, guztira 549.112 eurokoa, Nafarroako Gobernuko zenbait departamenturen beharrizanak finantzatzeko.

HITZAURREA

Lurralde Kohesiorako Departamentuak, Lurralde Antolamenduko, Etxebizitzako, Paisaiako eta Proiektu Estrategikoetako Departamentuak, Landa Garapeneko eta Ingurumeneko Departamentuak eta Migrazio Politiketako eta Justiziako Departamentuak txostenak bidali dituzte, adieraziz 2022an ordaindu beharreko zenbait gastutarako ez dagoela aurrekontuko partida egokirik.

Nafarroako Ogasun Publikoari buruzko apirilaren 4ko 13/2007 Foru Legearen 48. artikuluaren lehen paragrafoak ezartzen du ezen, aurrekontu indardunaren kargura egin behar bada hurrengo ekitaldira arte berandutu ezin den gasturen bat, eta krediturik ez badago, Nafarroako Gobernuak, Ekonomia eta Ogasuneko kontseilariak proposaturik, foru lege proiektu bat bidaliko diola Nafarroako Parlamentuari, aparteko kreditu bat ematekoa. Orobat, bigarren paragrafoan xedatzen du aparteko kreditua edozein gastu programatako beste kreditu erabilgarri batzuekin finantzatzen ahal dela, Parlamentuak zuzenketen ondorioz edo foru lege honen xedapenak direla-eta berariaz onetsitako kredituetatik datozenak barne.

1. artikulua. Aparteko kreditu bat ematea.

2022rako aurrekontuan 549.112 euroko aparteko kreditua ematen da, Nafarroako Gobernuko departamentu batzuen beharrak finantzatzeko.

Kreditu hori aurrekontuko partida hauetan aplikatuko da:

|  |  |
| --- | --- |
| Aurrekontuko partida | ZENBATEKOA |
| 330000 33100 7609 921127 Hitzarmena Hiriberri Artzibarko Kontzejuarekin, kontzeju-etxea birgaitzeko | 80.000,00 |
| 210001 21300 7609 261673 Lekunberriko zeharbidea | 80.000,00 |
| 210001 21300 7609 261674 Eskola bidea, Erronkariko Udala | 25.000,00 |
| 210001 21300 7609 261675 Hitzarmena Castejongo Udalarekin, kaleak asfaltatzeko | 35.112,00 |
| 210001 21300 7609 261676 Obrak Gamioko Bordako bidean (Ziga), Baztango udal-mugartean | 24.000,00 |
| 210001 21300 7609 261677 Kaleak asfaltatzea Zozaian, Baztango udal-mugartean | 20.000,00 |
| 210001 21300 7609 261678 Transferentzia Lizarrako Udalari, Txantona pasabidearen proiektua idazteko | 20.000,00 |
| 210001 21100 4609 922102 Hitzarmena Zangozako Udalarekin, Elizaren immatrikulazioa dela-eta egindako erreklamazio judizialaren gastuak finantzatzeko | 25.000,00 |
| 710006 71500 7819 414403 Transferentzia Arga-Aragoiko ureztatzaileen elkarteari (Azkoien), Caracol ibaia lehengoratzeko | 130.000,00 |
| 720003 72200 4819 413103 Hitzarmena Ekoalde elkartearekin. Ekoizpen sektore ekologikoa egituratzea, hornikuntza zabaltzeko talde handientzako sukaldaritza zerbitzuetara | 110.000,00 |
| GUZTIRA | 549.112,00 |

2. artikulua. Aparteko kredituaren finantzaketa.

549.112 euroko aparteko kreditu hori honako partida hauetan erabilgarri dagoen kredituaren kontura finantzatuko da:

|  |  |
| --- | --- |
| Aurrekontuko partida | ZENBATEKOA |
| 210001 21300 7609 261672 (E) Transferentzia Artziko Udalari, Hiriberri Artzibarko kontzeju-etxea birgaitzeko | 20.000,00 |
| 330000 33100 7609 921113 Lurralde garapen jasangarriko poriektuak Itoitzen. Hitzarmena Longida, Artzi, Agoitz eta Orotz-Beteluko udalekin | 60.000,00 |
| 220002 22100 6010 453206 Sare lokala | 105.000,00 |
| 220002 22200 7609 261600 Hitzarmena Castejongo Udalarekin, kaleak asfaltatzeko | 35.112,00 |
| 220002 22200 7609 261602 Obrak Gamioko Bordako bidean (Ziga), Baztango udal-mugartean | 24.000,00 |
| 220002 22200 7609 261603 Kaleak asfaltatzea Zozaian, Baztango udal-mugartean | 20.000,00 |
| 220001 22300 7609 453200 Transferentzia Lizarrako Udalari, Txantona pasabidearen proiektua idazteko | 20.000,00 |
| F20000 F2100 4609 111200 (E) Hitzarmena Zangozako Udalarekin, inmatrikulazioren gaineko erreklamazioetarako | 25.000,00 |
| 710006 71500 7609 414403 (E) Transferentzia Azkoiengo Udalari, Caracol ibaia lehengoratzeko | 130.000,00 |
| 710000 71200 4819 412100 (E) Hitzarmena Ekoalde elkartearekin. Ekoizpen sektore ekologikoa egituratzea, hornikuntza zabaltzeko talde handientzako sukaldaritza zerbitzuetara | 110.000,00 |
| GUZTIRA | 549.112,00 |

Azken xedapen bakarra. Indarra hartzea.

Foru lege honek Nafarroako Aldizkari Ofizialean argitaratu eta biharamunean hartuko du indarra.